
ΘΕΜΑ: «Προκήρυξη εκδήλωσης ενδιαφέροντος μονοήμερης εκδρομής στη Θεσσαλονίκη»

Στο πλαίσιο των Σχολικών Προγραμμάτων το σχολείο μας προγραμματίζει μονοήμερη εκπαιδευτική εκδρομή στη Θεσσαλονίκη στις 31-03-2017.

Στην εκδρομή θα συμμετάσχουν 25 μαθητές και 2 συνοδοί καθηγητές. Ώρα αναχώρησης 6.00 πμ. στις 31-03-2017 από το Τρίκερι για Θεσσαλονίκη και επιστροφή στις 17.30 μμ. από τη Θεσσαλονίκη για το Τρίκερι.

Ως μεταφορικό μέσο θα χρησιμοποιηθεί μισθωμένο τουριστικό  λεωφορείο. Το λεωφορείο θα πρέπει να πληροί όλους τους προβλεπόμενους από το νόμο όρους και προϋποθέσεις, με άδεια κυκλοφορίας κατά προτίμηση μετά το 2000.

Κατά τη διάρκεια της εκδρομής θα πραγματοποιηθεί επίσκεψη στο  Κέντρο Διάδοσης Επιστημών & Μουσείο Τεχνολογίας  «Νόησις » και στο Λευκό Πύργο.
Το πρακτορείο ταξιδίων που θα υποβάλει οικονομική προσφορά, αναλαμβάνει την υποχρεωτική ασφάλιση ευθύνης, καθώς και την ασφάλιση για την κάλυψη των εξόδων σε περίπτωση ατυχήματος ή ασθένειας.

Καλούνται τα ενδιαφερόμενα πρακτορεία ταξιδίων να υποβάλλουν στο σχολείο κλειστή προσφορά από την Δευτέρα 13-3-2017 έως την Παρασκευή 17-03-2017 και ώρα 12.00 πμ.,  όπου θα αναγράφεται η συνολική τιμή του ταξιδιού και η ανά μαθητή επιβάρυνση. Μαζί με την προσφορά θα κατατίθεται και υπεύθυνη δήλωση ότι διαθέτει το ειδικό σήμα λειτουργίας, το οποίο βρίσκεται σε ισχύ.

